**Informatīvais ziņojums par aktualizēto Rīcības plānu Covid-19 izplatības ierobežošanai ilgstošas sociālās aprūpes un sociālās rehabilitācijas institūcijās**

Labklājības ministrija (turpmāk – LM) sadarbībā ar Veselības ministriju (turpmāk – VM) ir aktualizējusi Rīcības plānu Covid-19 izplatības ierobežošanai ilgstošas sociālās aprūpes un sociālās rehabilitācijas institūcijās (turpmāk – Rīcības plāns)[[1]](#footnote-1), svītrojot no Rīcības plāna[[2]](#footnote-2) jau izpildītos uzdevumus[[3]](#footnote-3) un papildinot to ar jauniem uzdevumiem.

Aktualizētajā Rīcības plānā ietvertie pasākumi ir vērsti ne vairs uz masveida inficēšanās ar Covid-19 gadījumu novēršanu ilgstošas sociālās aprūpes un sociālās rehabilitācijas institūcijās (turpmāk – ilgstošas sociālās aprūpes institūcijas vai SAC), ņemot vērā, ka uz 01.08.2021. ir veiksmīgi novērsti masveida inficēšanās gadījumi, bet, galvenokārt, uz vakcinācijas aptveres paaugstināšanu ilgstošas sociālās aprūpes institūcijās gan darbinieku, gan arī klientu vidū, jo, palielinot vakcinācijas aptveri ilgstošas sociālās aprūpes institūcijās, nozīmi zaudēs rutīnas testēšana kā prevencijas pasākums. Kā liecina VM izplatītā informācija[[4]](#footnote-4), tieši vakcinācija ir efektīvākā prevencija pret inficēšanos ar Covid-19, bet inficēšanās gadījumā vakcinācija novērš smagu slimības gaitu un nāvi. Vienlaikus Rīcības plāna ietvertie pasākumi ir vērsti uz atbalsta nodrošināšanu ilgstošas sociālās aprūpes institūcijām Covid-19 un tā radīto seku novēršanai un valsts noteikto epidemioloģiskās drošības prasību īstenošanai, kā tās noteiktas Covid-19 infekcijas izplatības pārvaldības likumā. Rīcības plāns iekļauj pasākumus šādos rīcības virzienos:

1. Operatīvo jautājumu risināšana,
2. Situācijas ilgstošas sociālās aprūpes institūcijās monitorings un kontrole,
3. Epidemioloģisko drošības prasību ievērošana,
4. Preventīvi pasākumi infekcijas izplatības mazināšanai,
5. Atbalsts ilgstošas sociālās aprūpes institūciju darbiniekiem,
6. Komunikācija ar klientu tuviniekiem un institūcijām,
7. Citi pasākumi.

Rīcības plānā noteikto pasākumu īstenošanā iesaistītās institūcijas ir LM, VM, ilgstošas sociālās aprūpes institūcijas, Veselības inspekcija (turpmāk – VI), Vides aizsardzības un reģionālās attīstības ministrija (turpmāk – VARAM), Valsts aizsardzības militāro objektu un iepirkumu centrs (turpmāk – VALIC), Valsts ugunsdzēsības un glābšanas dienests (turpmāk - VUGD) un Aizsardzības ministrija (turpmāk – AiM). Kā jau Rīcības plānā minēts, Rīcības plāns nav noslēgts, tas tā īstenošanas laikā var tikt papildināts ar jauniem rīcības virzieniem, pasākumiem, veicamām darbībām un to izpildes monitoringu atbilstoši aktuālajai situācijai ilgstošas sociālās aprūpes institūcijās un valstī kopumā.

**I Informācija par** **Covid-19 izplatību ilgstošas sociālās aprūpes institūcijās**

Saskaņā ar valsts informācijas sistēmas “Sociālo pakalpojumu sniedzēju reģistrs”[[5]](#footnote-5) datiem ilgstošu sociālās aprūpes un sociālās rehabilitācijas pakalpojumu institūcijā[[6]](#footnote-6) sniedz **208** iestādes, no kurām **25** valsts ilgstošas sociālās aprūpes institūcijas, **183** pašvaldību un privātās ilgstošas sociālās aprūpes institūcijas. Kopējais klientu skaits ilgstošas sociālās aprūpes institūcijās pēc Labklājības ministrijas rīcībā esošās informācijas[[7]](#footnote-7) ir **13 221** personas.

1. Covid-19 izplatība pašvaldību un privātpersonu dibinātajās ilgstošas sociālās aprūpes institūcijās

Laika periodā no 01.02.2021. līdz 31.07.2021. (6 mēneši) pašvaldību un privātpersonu dibinātajās ilgstošas sociālās aprūpes institūcijās, konstatēti 1161 ar Covid-19 inficējušies klienti, no kuriem miruši 127 ar Covid-19 saslimušie/inficētie klienti. Pēc 1.tabulas datiem redzams, ka laika posmā no 01.07.2021. līdz 31.07.2021. pašvaldību un privātpersonu dibinātajās ilgstošas sociālās aprūpes institūcijās nav bijis neviena jauna inficēšanās gadījumā ar Covid-19 klientu vidū. Šajā pašā laika periodā no 01.02.2021. līdz 31.07.2021. ilgstošas sociālās aprūpes institūcijās Covid-19 diagnosticēts 520 darbiniekiem, 2021. gada jūlijā Covid-19 diagnosticēts vairs tikai 4 darbiniekiem.

**1.tabula “Covid-19 izplatība pašvaldību, NVO un privātajos SAC 2021. gada jūlijā”**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **konstatēti jauni Covid - 19 gadījumi klientiem** | **no Covid - 19 gadījumiem stacionēti** | **izveseļojušies klienti no Covid - 19** | **mirušo klientu skaits no Covid-19** | **Darbinieku skaits** | | **Kopējais slimo klientu skaits ar Covid - 19** |
|  | **diagnosticēts Covid-19** | **Covid -19 kontaktpersona** |
| Uz 01.07.2021 | 0 | 0 | 0 | 0 | 0 | 4 | **9** |
| Uz 08.07.2021 | 0 | 0 | 5 | 0 | 0 | 0 | **2** |
| Uz 15.07.2021 | 0 | 0 | 0 | 0 | 0 | 0 | **2** |
| Uz 22.07.2021 | 0 | 0 | 0 | 0 | 0 | 0 | **2** |
| Uz 31.07.2021 | 0 | 0 | 0 | 0 | 0 | 0 | **0** |

Avots: Pašvaldību un privātpersonu dibināto ilgstošas sociālās aprūpes institūciju dati, 01.07.2021. – 31.07.2021.

1. Covid-19 izplatība valsts ilgstošas sociālās aprūpes institūcijās

Laika periodā no 01.02.2021. līdz 31.07.2021. valsts ilgstošas sociālās aprūpes institūcijās (turpmāk – valsts sociālās aprūpes institūcijas vai VSAC) kopumā ir konstatēti 573 jauni Covid-19 gadījumi, šajā laika periodā ir stacionēti 20 klienti ar Covid-19, miruši 34 ar Covid–19 inficējušies/saslimušie klienti. Lielākajai daļai VSAC klientu, kuri bija inficējušies ar Covid-19, slimība ir noritējusi bez simptomiem[[8]](#footnote-8), tieši tāpēc lielākā daļa Covid-19 gadījumu VSAC tika noteikta tikai testēšanas rezultātā. Kopējais ar Covid-19 inficēto personu skaits VSAC ir pakāpeniski samazinājies līdz, kā redzams 2.tabulā, 2021. gada jūlijā valsts ilgstošas sociālās aprūpes institūcijās ne tikai nav jaunu Covid-19 inficēšanās gadījumu klientu vidū, bet nav arī vairs neviena klienta, kurš slimotu ar Covid-19. VSAC darbinieku vidū Covid-19 izplatība saglabājas zema – 2021. gada jūlijā ar Covid-19 inficējušies 3 darbinieki.

**2. tabula “Covid-19 izplatība valsts SAC 2021. gada jūlijā”**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **konstatēti jauni Covid - 19 gadījumi klientiem** | **no Covid - 19 gadījumiem stacionēti** | **izveseļojušies klienti no Covid - 19** | **mirušo klientu skaits no Covid-19** | **Darbinieku skaits** | | **Kopējais slimo klientu skaits ar Covid - 19** |
|  | **diagnosticēts Covid-19** | **Covid -19 kontaktpersonas statuss** |
| Uz 01.07.2021 | 0 | 0 | 0 | 0 | 0 | 4 | **9** |
| Uz 08.07.2021. | 0 | 0 | 0 | 0 | 0 | 1 | **0** |
| Uz 15.07.2021. | 0 | 0 | 0 | 0 | 0 | 0 | **0** |
| Uz 22.07.2021. | 0 | 0 | 0 | 0 | 0 | 0 | **0** |
| Uz 31.07.2021. | 0 | 0 | 0 | 0 | 0 | 0 | **0** |

Avots: Valsts ilgstošas sociālās aprūpes institūciju dati, 01.07.2021. – 31.07.2021.

Situācija ar Covid-19 ilgstošas sociālās aprūpes institūcijās, tāpat kā kopējā situācija pārējā sabiedrībā, 2021. gada vasarā ir strauji uzlabojusies, jo ilgstošas sociālās aprūpes institūciju klienti un darbinieki ir bijuši II prioritārā vakcinācijas grupa[[9]](#footnote-9) kura kopš 2021. gada februāra tiek vakcinēta.

3) Vakcinācijas gaita ilgstošas sociālās aprūpes institūcijās

Saskaņā ar VSAC sniegto informāciju uz 01.08.2021. no 2761 VSAC darbiniekiem vakcinēti ir 1594 (58%). Pārējās ilgstošas sociālās aprūpes institūcijās uz 01.08.2021. no 5398 darbiniekiem vismaz pirmo vakcīnas devu ir saņēmuši 3378 jeb 62,6% darbinieku. Līdz ar to kopumā visās ilgstošas sociālās aprūpes institūcijās valstī vakcinējušies ir 61% darbinieku.

Kopā ilgstošas sociālās aprūpes institūciju klientu vidū vakcinācijas aptvere ir sasniegusi 74% - ar vismaz pirmo vakcīnas devu ir vakcinēti 7115 no 9686 ilgstošas sociālās aprūpes institūciju klientiem. Plašāks ieskats par vakcinēto klientu skaitu valsts sociālās aprūpes institūcijās gūstams 1.-4. diagrammā.

**1.diagramma “Vakcinācijas tvērums VSAC Rīga”**

Avots: VSAC Rīga vakcinācijas statistika

VSAC Rīga filiālēs “Pļavnieki”, “Rīga” un “Teika” ilgstošas sociālā aprūpes pakalpojumu saņem bērni. Tā kā bērnus drīkst vakcinēt tikai pēc 12 gadu vecuma sasniegšanas, tad šajās filiālēs ir salīdzinoši zemi vakcinācijas rādītāji.

**‘**

**2.diagramma “Vakcinācijas tvērums VSAC Zemgale”**

Avots: VSAC Zemgale vakcinācijas statistika

**3.diagramma “Vakcinācijas tvērums VSAC Kurzeme”**

Avots: VSAC Kurzeme vakcinācijas statistika

**4.diagramma “Vakcinācijas tvērums VSAC Latgale”**

Avots: VSAC Latgale vakcinācijas statistika

Ir **svarīgi turpināt iesākto gan epidemioloģiskās drošības jomā, gan vakcinācijas aptveres palielināšanas jomā**, jo ilgstošas sociālās aprūpes institūcijās uz 01.08.2021. vismaz ar pirmo vakcīnas devu ir vakcinējušies 74 % no visiem klientiem un 61% no visiem darbiniekiem.

Ņemot vērā minēto, **ilgstošas sociālās aprūpes institūcijās ieteicams**:

1. turpināt informēt darbiniekus, klientus un klientu ģimenes locekļus par vakcinācijas priekšrocībām, lai sasniegtu pietiekami augstu vakcinācijas aptveres līmeni;
2. līdz pietiekamai vakcinācijas aptveres sasniegšanai turpināt jau noteikto piesardzības un drošības pasākumu nodrošināšanu, t.sk. testēšanu pēc Slimību profilakses un kontroles centrs (turpmāk – SPKC) noteiktā algoritma;
3. nodrošināt Rīcības plānā noteikto pasākumu ieviešanu, t.sk. komunikāciju ar klientiem, klientu tuviniekiem, kā arī konsultatīvā un informatīvā atbalsta sniegšanu darbiniekiem.

|  |  |  |  |  |  |
| --- | --- | --- | --- | --- | --- |
| **Nr.** | **Veicamās darbības** | **Atbildīgā institūcija** | **Līdzatbildīgās institūcijas** | **Izpildes termiņš** | **Situācija 01.08.2021.** |
| 1. **Nodrošināt operatīvo jautājumu risināšanu** | | | | | |
| 1.1. | Organizēt attālināti regulāras sanāksmes ar visām ilgstošas sociālās aprūpes institūcijām par aktuāliem un praktiskiem jautājumiem Covid-19 ierobežošanas pasākumu nodrošināšanā, vadlīniju un rekomendāciju praktiskā ieviešanā | LM | VM, SPKC, VARAM, ilgstošas sociālās aprūpes institūcijas, LPS | Tiek organizētas pēc nepieciešamības, līdz 31.12.2021. | **Turpinās** |
| 1.2. | Organizēt ilgstošas sociālās aprūpes institūciju darbinieku un brīvprātīgā darba veicēju apmācības epidemioloģiskās situācijas kontekstā darba pienākumu pilnvērtīgai veikšanai, t.sk. nodrošinot uzskatāmus videomateriālus, infografikas, kā arī informāciju vieglajā valodā (lai darbinieki varētu šo informāciju nodot klientiem) | LM | VM | Pēc pieprasījuma, līdz 31.12.2021. | **Turpinās** |
| 1. **Nodrošināt situācijas ilgstošas sociālās aprūpes institūcijās monitoringu un kontroli** | | | | | |
| 2.1. | Regulāri apkopot informāciju par:  - inficēšanās gadījumiem ilgstošas sociālās aprūpes institūcijās;  - iemesliem vakcinācijas neveikšanai | LM | Ilgstošas sociālās aprūpes institūcijas | Reizi dienā vai pēc nepieciešamības  līdz 31.12.2021. | **Turpinās**  LM ir izveidojusi tiešsaistē pieejamu tabulu gan LM, gan ilgstošas sociālās aprūpes institūciju koordinatoriem, lai operatīvi monitorētu katras dienas situāciju par inficēšanās gadījumiem ilgstošas sociālās aprūpes institūcijās.  Informācija tiek apkopota arī par vakcinācijas aptveri ilgstošas sociālās aprūpes institūcijās.  Informāciju par iemesliem vakcinācijas neveikšanai tiek nodota VM, lai mērķtiecīgāk plānotu pasākumus vakcinācijas aptveres veicināšanai (skat. arī Rīcības plāna 4.2. rīcības virzienu). |
| 2.2. | Regulāri apkopot informāciju par vakcinācijas procesu ilgstošas sociālās aprūpes institūcijās | NVD | Vakcinācijas veicēji | Fakta fiksēšana  līdz 31.12.2021. | **Jauns**  VM ir izveidojusi tiešsaistē pieejamu tabulu, kurā izbraukumu vakcinācijas veicēji ievieto informāciju par vakcināciju, kas veikta ilgstošas sociālās aprūpes institūcijās. |
| 2.3. | Nodrošināt rutīnas skrīningu nevakcinētiem darbiniekiem un klientiem atbilstoši SPKC mājas lapā publicētajam algoritmam | SPKC, testēšanas laboratorijas | Ilgstošas sociālās aprūpes institūcijas | Atbilstoši SPKC noteiktajam algoritmam (vakcinācijas aptverei institūcijā un epidemioloģiskajai situācijai valstī) | **Turpinās**  Testēšana organizējama atbilstoši aktuālajam algoritmam, kas publicēts SPKC mājas lapā, tāpat jāņem vērā Covid-19 infekcijas izplatības pārvaldības likumā[[10]](#footnote-10) noteiktais regulējums (valsts testēšanu apmaksā noteiktos gadījumos).  SPKC mājas lapā <https://www.spkc.gov.lv/lv/valsts-apmaksatas-covid-19-analizes> pieejama informācija par rutīnas skrīninga prioritārajām riska grupām un objektiem. |
| 2.4. | Veikt atbilstoši izvērtējumam par epidemioloģiskās situācijas nodrošināšanu ilgstošas sociālās aprūpes institūcijās pastiprinātas kontroles un piemērot principu “konsultē vispirms” un pie atkārtotiem pārkāpumiem piemērot stingrākus mērus | VI | Ilgstošas sociālās aprūpes institūcijas | 31.12.2021. | **Procesā** |
| 1. **Nodrošināt epidemioloģisko drošības prasību ievērošanu** | | | | | |
| 3.1. | Regulāri pārskatīt un aktualizēt vadlīnijas ilgstošas sociālās aprūpes institūcijām epidemioloģisko drošības prasību ievērošanai un nodrošināt to pieejamību LM tīmekļa vietnē | LM | VM, SPKC, VI | Regulāri, līdz 31.12.2021. | **Turpinās**  Visas LM izstrādātās vadlīnijas un ieteikumi ilgstošas sociālās aprūpes institūcijām par veicamajiem pasākumiem koronavīrusa izraisītās slimības Covid–19 izplatības novēršanai, kā arī klientu un darbinieku aizsardzības sekmēšanai, ir ar aktuālu informāciju.  Ievērojot to, ka pakalpojumu sniegšana institūcijās nav izbeidzama arī augsta kumulatīvā rādītāja gadījumā, jau šobrīd ir izstrādāti drošības protokoli institūcijām rīcībai šādās situācijās:   1. Institūcijās, kurās ir konstatēti klientu inficēšanās gadījumi ar Covid-19 – Vadlīnijas aprūpes nodrošināšanai ilgstošas sociālās aprūpes un sociālās rehabilitācijas institūcijās (SAC) Covid-19 izplatības ierobežošanai (izstrādāti sadarbībā ar SPKC un VI), kas nosaka institūcijas rīcību gadījumos, kad konstatēta inficēšanās ar Covid-19, t.sk. izolācijas un pašizolācijas nodrošināšana, fiziskās distancēšanās pasākumi, personīgās aizsardzības pasākumi, individuālo aizsardzības līdzekļu un dezinfekcijas lietošana, attālinātās saziņas iespēju ar tuviniekiem nodrošināšana, u.c.; 2. Institūcijās, kurās nav konstatēti Covid-19 gadījumi – Ieteikumi ilgstošas sociālās aprūpes un sociālās rehabilitācijas institūcijām  ierobežojošo pasākumu piemērošanai (saskaņoti ar VM), izstrādāti ar mērķi mazināt Covid19 izplatīšanās risku institūcijas, saglabājot minimālos ierobežojumus un novēršot nekontrolējamus infekcijas slimības uzliesmojumus ar lielu saslimušo skaitu un letālo gadījumu pieaugumu; 3. Institūcijās, kurās ir vakcinēti vismaz 70 % klientu un darbinieku, - Izņēmumi (atvieglojumi) ierobežojumu piemērošanai institūcijās, kurās ir augsti vakcinācijas rādītāji (saskaņoti ar VM)*,* kas nosaka atvieglojumus vakcinētajiem klientiem.   Tāpat ir izstrādāta un regulāri tiek aktualizēta informācija ilgstošas sociālas aprūpes institūciju klientu tuviniekiem.  Vadlīnijas un ieteikumi ir publicēti LM mājas lapā izveidotā banera “Covid-19” sadaļā “Sociālās aprūpes iestādēm” [[11]](#footnote-11). |
| 3.2. | Ilgstošas sociālās aprūpes institūcijas direktoram aktualizēt esošo rīkojumu, nosakot atbildīgo personu par epidemioloģiskās drošības prasību ievērošanu ilgstošas sociālās aprūpes institūcijā. Gadījumā, ja ilgstošas sociālās aprūpes institūcijas nevar atrisināt radušos problēmu, tad atbildīgā persona operatīvi ne vēlāk kā vienas dienas laikā informē LM noteikto kontaktpersonu par problēmsituāciju un/vai citiem aktuāliem jautājumiem | Ilgstošas sociālās aprūpes institūcijas | LM | 31.12.2021. | **Procesā**  Ilgstošas sociālās aprūpes institūciju direktori ir informēti 28.01.2021. seminārā par nepieciešamību izdot rīkojumu, nosakot atbildīgo personu par epidemioloģiskās drošības prasību ievērošanu ilgstošas sociālās aprūpes institūcijā. Tāpat institūcijas ir informētas, ka gadījumā, ja ilgstošas sociālās aprūpes institūcijas nevar atrisināt radušos problēmu, tad atbildīgā persona operatīvi ne vēlāk kā vienas dienas laikā informē LM noteikto kontaktpersonu par problēmsituāciju un/vai citiem aktuāliem jautājumiem. Ir izveidota tabula, kas tiešsaistē pieejama gan LM, gan ilgstošas sociālās aprūpes institūciju direktoriem, kurā ir norādīta informācija par institūciju noteiktajām atbildīgajām personām par epidemioloģiskās drošības prasību ievērošanu, kā arī atbildīgā persona par komunikāciju ar institūcijām un klientu piederīgajiem un atbildīgā persona par vakcinācijas procesu ilgstošas sociālās aprūpes institūcijā.  Labklājības ministrs 02.08.2021.vēstulē Latvijas pašvaldību vadītājiem, Latvijas Pašvaldību savienībai un ilgstošas sociālās aprūpes institūciju vadītājiem vērsa uzmanību uz nepieciešamību noteikt atbildīgo personu par epidemioloģiskās drošības prasību ievērošanu, kā arī izstrādāt rīcības plānu epidemioloģiskās drošības nodrošināšanai institūcijā, ņemot vērā vakcinācijas aptveri konkrētajā institūcijā. |
| 3.3. | Ilgstošas sociālās aprūpes institūcijas klienta hospitalizācijas gadījumā sagatavot un nodrošināt NMPD ar nepieciešamo medicīniski informāciju par klienta veselību un līdzšinējo aprūpi | Ilgstošas sociālās aprūpes institūcijas | NMPD | 31.12.2021. | **Turpinās**  VI sadarbībā ar NMPD ir izstrādājusi veidlapu ,,Ieteikumi ilgtermiņa SAC klienta veselības stāvokļa novērtēšanai un reaģēšanai uz stāvokļa pasliktināšanos”[[12]](#footnote-12).  Testa apmācības valsts sociālās aprūpes institūciju darbiniekiem (medicīnas māsām, pieredzējušiem sociālajiem aprūpētājiem) par veidlapas aizpildīšanu un praktisko pielietošanu ikdienas aprūpes darbā notika 15.02.2021.  Apmācības visiem ilgstošas sociālās aprūpes institūciju darbiniekiem (medicīnas māsām, pieredzējušiem sociālajiem aprūpētājiem) par veidlapas aizpildīšanu un praktisko pielietošanu ikdienas aprūpes darbā notika 02.03.2021. |
| 3.4. | Izvērtēt nepieciešamību aktualizēt ilgstošas sociālās aprūpes institūcijas iekšējo normatīvo aktu, ar kuru noteikti epidemioloģiskās drošības nodrošināšanai veicamie pasākumi un atbildīgie pasākumi Covid-19 | Ilgstošas sociālās aprūpes institūcijas | SPKC, LM | Pēc nepieciešamības līdz 31.12.2021. | **Turpinās** |
| 3.5. | Nodrošināt ilgstošas sociālās aprūpes institūciju telpu gatavību drošai turpmākai darbībai epidēmijas apstākļos: klientu plūsmu nodalīšana, iespējas klientus apciemot epidēmiski drošos apstākļos, izolācijas telpu nodrošināšana, higiēnas prasību ievērošana (t.sk. dezinfekcija), vēdināšana | Ilgstošas sociālās aprūpes institūcijas | LM | Līdz 31.12.2021. | **Jauns** |
| 1. **Nodrošināt preventīvos pasākumus infekcijas izplatības mazināšanai** | | | | | |
| **4.1. Testēšana** | | | | | |
| 4.1.1. | Atkārtoti organizēt publisko iepirkumu Covid-19 antigēna eksprestestu (SARS-CoV-2 antigēna (Ag) noteikšanas testi) iegādei un piegādei un testu lietotāju apmācībai ilgstošas sociālās aprūpes institūcijās, gadījumā, ja epidemioloģiskā situācija mainās un ir nepieciešami eksprestesti, organizēt eksprestestu piegādi un sadali | VALIC | LM | 31.12.2021. | **Tiks veikts pēc nepieciešamības** gadījumā, ja strauji pasliktināsies epidemioloģiskā situācija un tās uzlabošanai tiks nolemts atsākt masveida skrīningu |
| 4.1.2. | Apkopot un regulāri aktualizēt ilgstošas sociālās aprūpes institūciju informāciju (kontaktpersona, kontaktinformācija, ārstniecības personas klātbūtne, nepieciešamo eksprestestu skaits) testēšanas nodrošināšanai | LM | Ilgstošas sociālās aprūpes institūcijas | 26.01.2021. - līdz masveida vakcinācijas ilgstošas sociālās aprūpes institūcijās pabeigšanai | **Turpinās**  LM ir izveidojusi sarakstu ar visu ilgstošas sociālās aprūpes institūciju deleģētajām kontaktpersonām Covid-19 antigēna eksprestestu lietotāju apmācības, saņemšanas un testēšanas nodrošināšanai. |
| 4.1.3. | Atbilstoši nepieciešamībai veikt ilgstošas sociālās aprūpes institūcijas darbinieku eksprestestēšanu atbilstoši institūcijas apstiprinātajai kārtībai, tajā skaitā vakcinēto darbinieku ar infekcijas simptomiem testēšanu | Ilgstošas sociālās aprūpes institūcijas | SPKC | 01.02.2021. - līdz ilgstošas sociālās aprūpes institūciju darbinieku un klientu vakcinācijas pabeigšanai | **Turpinās**  Periodā kopumā valsts sociālās aprūpes institūcijās veiktas 5 284 testēšanas epizodes izmantojot antigēna eksprestestus, identificēti 8 ar Covid inficēti darbinieki, kuriem infekcija apstiprināta arī ar polimerāzes ķēdes reakcijas (PĶR) testu. Covid pozitīvo gadījumu īpatsvars attiecībā pret periodā veiktajiem antigēna eksprestestiem ir 0.15%. |
| **4.2. Vakcinācija** | | | | | |
| 4.2.1. | Īstenot ilgstošas sociālās aprūpes institūciju klientu un darbinieku vakcinācijas motivācijas pasākumus, tai skaitā noskaidrojot iemeslus vakcinācijas neveikšanai | LM, VM | Ilgstošas sociālās aprūpes institūcijas | 01.07.2021.-31.12.2021. | **Jauns**  LM rīkotajos semināros informē ilgstošas sociālās aprūpes institūciju vadītājus un speciālistus par priekšrocībām vakcinētiem darbiniekiem un institūcijām, kurās ir liela vakcinācijas aptvere. 20.05.2021. seminārā sniegta informācija par atvieglojumiem vakcinētajiem klientiem ilgstošas sociālās aprūpes un sociālās rehabilitācijas institūcijās, kurās ir augsti vakcinācijas rādītāji. Semināros regulāri aktualizēt jautājumu par vakcināciju, popularizējot labo praksi.  Ir sagatavoti un ierosināti grozījumi Covid-19 infekcijas izplatības pārvaldības likumā par prasībām ilgstošas sociālās aprūpes institūciju darbiniekiem vakcinēties vai veikt regulārus testus. |
| 4.2.2. | Nodrošināt ilgstošas sociālās aprūpes institūciju klientu vakcināciju pret gripu | VM | LM | Līdz 01.10.2021. | **Jauns** |
| **4.3. Atbalsta pasākumi** | | | | | |
| 4.3.1. | Kompensēt izdevumus par individuālās aizsardzības un dezinfekcijas līdzekļu iegādi:  - 50 % apmērā ilgstošas sociālās aprūpes institūcijās, kurās sociālos pakalpojumus sniedz pašvaldības dibināts sociālo pakalpojumu sniedzējs vai tāds, kuram noslēgts līgums ar pašvaldību par minēto pakalpojumu sniegšanu;  - 100% apmērā ilgstošas sociālās aprūpes institūcijās, kurās sociālos pakalpojumus sniedz valsts dibināts sociālo pakalpojumu sniedzējs vai tāds, kuram ir noslēgts līgums ar valsti par minēto pakalpojumu sniegšanu | LM | Ilgstošas sociālās aprūpes institūcijas, pašvaldības | 01.01.2021. – 31.12.2021. | **Turpinās**  Lai nodrošinātu Ministru kabineta  12.02.2021. rīkojuma Nr.83 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” noteiktās kompensācijas vienotas piemērošanas un kompensēšanas mehānismu, Labklājības ministrija ir izstrādājusi vadlīnijas “*Covid-19 infekcijas izplatības seku pārvarēšanas likuma  24. un 25. panta, un Ministru kabineta 12.02.2021. rīkojuma Nr. 83  “Par finanšu līdzekļu piešķiršanu no valsts budžeta programmas   “Līdzekļi neparedzētiem gadījumiem”” izpildei par izdevumu, kas radušies par individuālo aizsardzības līdzekļu un dezinfekcijas līdzekļu iegādi, kompensēšanu*”. LM 26.02.2021. ir informējusi pašvaldības un pakalpojumu sniedzējus par izstrādātajām vadlīnijām.  Izpilde (budžeta līdzekļu izpilde) periodā  janvāris – jūnijs (6 mēneši)   |  |  |  | | --- | --- | --- | |  | Plāns\* | Izpilde janv. - jūnijs kopā | | 1 | 2 | 3 | | KOPĀ | 1 631 881 | 818 372\*\* | | *pašvaldības LNG* | 552 994 | 266 758 | | *VSAC un LM līgumorganizācijas* | 1 078 887 | 551 614\* |   *\* plānotais apmērs Ministru kabineta 12.02.2021. rīkojumā Nr. 83 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””*    IAL un DL izdevumi par periodu janvāris – jūnijs kompensēti 93 pašvaldībām, 4 VSAC un 10 LM līgumorganizācijām. Kopējais izlietotais finansējums no LNG līdzekļiem – 818 372 *euro.* |
| 4.3.2. | Nodrošināt ilgstošas sociālās aprūpes institūciju telpu gatavību drošai turpmākai darbībai epidēmijas apstākļos: CO2 līmeņa mērīšana telpās | LM, VSIA “Šampētera nams” | Ilgstošas sociālās aprūpes institūcijas | Līdz 31.12.2021. | **Jauns**  CO2  koncentrācija telpā ir objektīvākais izmērāmais rādītājs, kas liecina par ventilācijas efektivitāti – pietiekamu svaiga gaisa pieplūdi. Iekštelpu CO2 koncentrācija, kas pārsniedz 1000 ppm, liecina par  nepietiekamu telpu ventilāciju un arī par to, ka telpu platība nav pietiekama konkrētam klientu skaitam. Jo lielāka CO2 koncentrācija gaisā, jo lielāka nepieciešamība pēc pastiprinātas svaiga gaisa pieplūdes telpā.  Telpas ar augstu CO2 līmeni, kas radies tāpēc, ka telpās ventilēšanas efektivitāte nav pietiekama, ir ļoti nedrošas no infekcijas risku viedokļa, un ir nekavējoties jārīkojas, lai uzlabotu situāciju. Vienkāršākais un ātrākais risinājums CO2 samazināšanai ir telpu vēdināšana, atverot logu. Nākamais – atbilstoša ventilācijas sistēma vai inovatīva ventilācijas sistēma ar CO2 sensoriem.  Ņemot vērā, ka jaunākās paaudzes ventilācijas sistēmas nav pieejamas nevienā SAC, esošās ventilācijas sistēmas ir daļēji novecojušas un to darbspēja ir traucēta, kā arī apzinoties, ka SAC nav iespēju īsā laikā izbūvēt un/vai atjaunot ventilācijas sistēmas, par lietderīgāko risinājumu, kas ļautu ne tikai operatīvāk reaģēt ikdienas situācijās un savlaicīgāk nodrošināt pasīvo vēdināšanu, bet arī ilgākā laika periodā ļautu veikt kvalitatīvu datu monitoringu, lai izvērtētu prioritāri būtiski uzlabojamos objektus, atzīstams CO2 mērītāju iegāde. Telpu apsekošana ar CO2 mērītāju ļauj noteikt, kurās no tām ir sliktākā ventilācija, lai uzlabojumus sāktu ar šīm telpām. Savukārt pastāvīga CO2 kontrole ar attiecīgajiem CO2 detektoriem ir drošākais un ērtākais veids, kā kontrolēt ventilācijas pasākumu efektivitāti.  Lai nodrošinātu gaisa kvalitātes un telpu klimata monitoringa sensoru, kā arī gaisa kvalitātes un telpu klimata monitoringa bāzes staciju iegādi ilgstošas sociālās aprūpes un rehabilitācijas institūcijās, kas ir pašvaldību vai valsts dibinātas vai tām ir noslēgts līgums ar pašvaldību vai valsti par pakalpojumu sniegšanu, Ministru kabinetā 14.07.2021. apstiprināts Ministru kabineta rīkojums Nr. 513 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"”.  Labklājības ministrija sadarbojas ar Izglītības un zinātnes ministriju vienotā iepirkumā par gaisa kvalitātes mērītāju iegādi un uzstādīšanu izglītības iestādēm un SAC.  Izglītības un zinātnes ministrija 05.08.2021. ir izsludinājusi atklātu konkursu “Par gaisa kvalitātes mērītāju iegādi”, <https://www.eis.gov.lv/EKEIS/Supplier/Procurement/61061>  Iepirkuma rezultātā plānots, ka izglītības iestādēm un ilgstošas sociālās aprūpes un rehabilitācijas institūcijām, kas ir pašvaldību dibinātas vai kurām ir noslēgts līgums ar valsti vai pašvaldību par pakalpojumu sniegšanu, tiks piegādāti mērītāji, kas mēra CO2 (ogļskābās gāzes) koncentrāciju telpā, telpas temperatūru un gaisa mitrumu. Piedāvājumu iesniegšanas termiņš - 23.08.2021., pēc iepirkuma komisijas lēmuma pieņemšanas, pašvaldības tiks informētas par turpmākajām darbībām ar gaisa kvalitātes mērītāju uzstādīšanu un termiņiem. |
| 1. **Nodrošināt atbalstu ilgstošas sociālās aprūpes institūciju darbiniekiem** | | | | | |
| 5.1. | Kompensēt izdevumus ilgstošas sociālās aprūpes institūcijām, lai nodrošinātu piemaksu līdz 50% apmērā no mēnešalgas paaugstināta riska apstākļos aprūpē iesaistītajam personālam, ja ilgstošas sociālās aprūpes institūcijā klientiem ir konstatēta Covid-19 infekcija:  - 50% apmērā  no pašvaldību faktiskajiem atlīdzības izdevumiem, kas radušies piemaksu noteikšanu rezultātā institūcijās, kurā sociālos pakalpojumus sniedz pašvaldības dibināts sociālo pakalpojumu sniedzējs vai tāds, kuram noslēgts līgums ar pašvaldību par minēto pakalpojumu sniegšanu;  - 100 % apmērā no faktiskajiem atlīdzības izdevumiem, kas radušies piemaksu noteikšanas rezultātā valsts dibinātam sociālo pakalpojumu sniedzējam vai tādam pakalpojumu sniedzējam,  kuram ir noslēgts līgums ar Labklājības ministriju par sociālo pakalpojumu sniegšanu | LM | Ilgstošas sociālās aprūpes institūcijas | 01.12.2020.-31.12.2021. | **Turpinās**  2020.gadā, plānojot Covid-19 infekcijas izplatības pārvaldības likuma 47.panta otrās daļas ietekmi uz valsts budžetu, tika prognozēts sliktākais scenārijs, t.i., Covid-19 infekcija strauji sāks izplatīties pie visiem sociālo pakalpojumu sniedzējiem, kas nodrošina pakalpojumu sniegšanu ar izmitināšanu institūcijā un attiecīgi š.g. pavasarī Covid-19 inficētu klientu un klientu, kuriem noteikts Covid-19 inficētas personas kontaktpersonas statuss aprūpē tiks iesaistīts viss ikdienas aprūpes un rehabilitācijas procesa nodrošināšanā iesaistītais personāls.  Analizējot izpildes datus uz 2021.gada 31.jūliju, konstatēts, ka ir izlietoti *(faktiskā izpilde 2020.gada decembris – 2021.gada jūnijs)* līdzekļi 826 003 *euro* apmērā, tai skaitā:   * 270 977 *euro* apmērā kompensēti izdevumi institūcijām, kurās sociālos pakalpojumus sniedz pašvaldības dibināts sociālo pakalpojumu sniedzējs vai pakalpojumu sniedzējs, kuram noslēgts līgums ar pašvaldību par minēto pakalpojumu sniegšanu *(finansējums piešķirts ar FM 2021.gada 14.janvāra rīkojumu Nr.18 (1 000 000 euro apmērā);* * 555 026 *euro* apmērā valsts dibinātam sociālo pakalpojumu sniedzējam vai tādam pakalpojumu sniedzējam, kuram ir noslēgts līgums ar Labklājības ministriju par sociālo pakalpojumu sniegšanu *(finansējums piešķirts ar FM 2021.gada 31.marta rīkojumu Nr.189 (430 812 euro apmērā), 2021.gada 7.jūnija rīkojumu Nr.329 (78 687 euro apmērā) un 2021.gada 6.augusta rīkojumu Nr.452 (45 528 euro apmērā)).*   Darbinieku skaits, kuriem noteikta piemaksa *(plāns un izpild*e):   |  |  |  |  |  | | --- | --- | --- | --- | --- | | periods | | Plāns | Fakts | Fakts pret plānu, % | | 2020 | decembris | 3 457 | 1 090 | 32 | | 2021 | janvāris | 3 890 | 1 667 | 43 | | 2021 | februāris | 4 322 | 1 353 | 31 | | 2021 | marts | 4 322 | 699 | 16 | | 2021 | aprīlis | 3 890 | 574 | 15 | | 2021 | maijs | 3 025 | 447 | 15 | | 2021 | jūnijs | 2 161 | 260 | 12 |   LM ir iesniegusi priekšlikumus likumprojektu **"**Grozījumi Covid-19 infekcijas izplatības pārvaldības likumā" papildināt ar grozījumiem, kas paredz papildināt likumprojektu ar 8. punktu, papildinot 47.panta otrās daļas pirmo teikumu pēc skaitļiem un vārdiem “2021. gada 30. jūnijam” ar vārdiem un skaitļiem “un par laika periodu **no 2021. gada 1.septembra līdz 2021. gada 31.decembrim”.**  Plānotā vakcinācijas aptvere ilgstošas sociālās aprūpes institūcijās joprojām nav sasniegta un ir nepieciešams atjaunot piemaksas šo institūciju personālam, ja viņi strādā paaugstināta riska apstākļos, aprūpējot ar Covid-19 inficētus klientu un šo klientu kontaktpersonas. Minētajam mērķim 2021.gadā tiks izlietoti 407 101 *euro* apmērā, kas iekļaujas ar Ministru kabineta 2021.gada 11.janvāra rīkojumu Nr.17 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirto līdzekļu ietvaros.  LM normatīvajos aktos noteiktā kārtībā ir sagatavojusi un iesniegs izskatīšanai Ministru kabinetā grozījumus Ministru kabineta 2021.gada 11.janvāra rīkojumā Nr.17 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, paredzot veikt izmaiņas rīkojumā noteiktajā laika periodā, kurā institūcijām tiek kompensēti izdevumi (šobrīd periods MK rīkojumā ir 2020. gada 1.decembris – 2021. gada 30.jūnijs) par piemaksām. |
| 5.2. | Piesaistīt bruņotos spēkus gadījumā, ja ilgstošas sociālās aprūpes institūcijās Covid-19 izplatības ietekmē masveidā trūkst darbinieku, kā arī pašvaldībām iesaistīties darbinieku piesaistē ilgstošas sociālās aprūpes institūcijām | Ilgstošas sociālās aprūpes institūcijas | AiM,  Civilās aizsardzības komisijas, pašvaldības | Pēc nepieciešamības | **Turpinās**  Līdz 01.08.2021. g lūgumu pēc bruņoto spēku piesaistes aprūpes procesa nodrošināšanai izteica vienas pašvaldības ilgstošas sociālās aprūpes institūcija. No bruņotajiem spēkiem tika saņemts atteikums atbalsta sniegšanā, taču ar pašvaldības atbalstu izdevās piesaistīt papildus personālu un bruņoto spēku iesaiste vairs nebija nepieciešama.  Ir labās prakses piemērs ar SAC “Mežciems”, kad tika piesaistīti NBS**.** |
| 5.3. | Piesaistīt brīvprātīgos palīgus no NVO un sociālās jomas izglītības iestādēm atbalsta sniegšanā ilgstošas sociālās aprūpes institūcijas aprūpes personālam klientu brīvā laika aktivitāšu nodrošināšanā. Ilgstošas sociālās aprūpes institūcijai nodrošināt darba vidē balstītu brīvprātīgo apmācību un brīvprātīgā darba koordinēšanu konkrētajā iestādē | LM | Ilgstošas sociālās aprūpes institūcijas, NVO, izglītības iestādes | Turpinās un līdz 31.12.2021. | **Procesā**  Uz LM aicinājumu piedāvāt brīvprātīgos palīgus ilgstošas sociālās aprūpes institūcijām, kas varētu sniegt atbalstu personālam klientu brīvā laika aktivitātēs, atsaucās vairākas organizācijas, kuru kontakti brīvprātīgo aprūpētāju piesaistes nepieciešamības gadījumā tiek nodoti ieinteresētajām ilgstošas sociālās aprūpes institūcijām (izņemot tās institūcijas, kurās ir ieviesti karantīnas pasākumi), kuri tālāk pašas nodrošinās brīvprātīgo piesaisti, darba vidē balstītu brīvprātīgo apmācību un brīvprātīgā darba koordinēšanu.  Papildus, lai nodrošinātu vienotu izpratni par brīvprātīgo piesaisti ilgstošas sociālās aprūpes institūcijās Covid-19 izplatības laikā, LM ir izstrādājusi infografiku ar rekomendācijām brīvprātīgo palīgu iesaistei un brīvprātīgā darba līguma paraugu, kas publicēti LM tīmekļa vietnē: <https://www.lm.gov.lv/sites/lm/files/data_content/infografika_12112020.pdf> un <https://www.lm.gov.lv/lv/brivpratiga-darba-ligums> |
| 5.4. | Nodrošināt psiholoģisko un emocionālo atbalstu ilgstošas sociālās aprūpes institūciju darbiniekiem trauksmes un psiholoģiskās spriedzes gadījumā | LM | Ilgstošas sociālās aprūpes institūcija | Turpinās un līdz 31.12.2021. | **Procesā**  2021.gada aprīlī notika supervizores I. Stankus -Višas vadīti trīs semināri “Kā vadīt nenoteiktības pilnā krīzes laikā”, tēma: Psihoemocionālais atbalsts sev, darbiniekiem, klientiem, tuviniekiem: veidi, pieejas, metodes. Ilgstošas sociālās aprūpes institūcijās notiek supervīzijas psihologu, supervizoru vadībā, kas mērķētas arī uz psiholoģiskā atbalsta sniegšanu. Institūciju darbinieki ir aicināti izmantot arī krīzes telefona pakalpojumus un valsts apmaksātu psiholoģisko un psihoterapeitisko palīdzību, lai mazinātu Covid-19 pandēmijas izraisītās sekas psihiskai veselībai. |
| 1. **Nodrošināt komunikāciju ar klientu tuviniekiem un institūcijām** | | | | | |
| 6.1. | Aktualizēt rīkojumu par veicamajām darbībām ilgstošas sociālās aprūpes institūcijā un atbildīgo personu savlaicīgas saziņas ar atbildīgajām institūcijām, kā arī klienta tuviniekiem klienta inficēšanās gadījumā un vakcinēšanas nodrošināšanai. Minēto informāciju ievietot institūcijas mājaslapā un regulāri to atjaunot | Ilgstošas sociālās aprūpes institūcija | LM | Turpinās un līdz 31.12.2021. | **Turpinās**  Ir pieejama informācija par institūciju noteiktajām atbildīgajām personām, t.sk. atbildīgo personu par komunikāciju ar atbildīgajām institūcijām un klientu piederīgajiem. |
| 6.2. | Nodrošināt komunikāciju ar klientiem, klientu tuviniekiem un ilgstošas aprūpes institūciju darbiniekiem par atvieglojumiem vakcinētajiem klientiem institūcijās ar augstu vakcinācijas aptveri | Ilgstošas sociālās aprūpes institūcija | LM | Līdz 31.12.2021. | **Jauns** |
| 1. **Citi pasākumi** | | | | | |
| 7.1. | Nodrošināt pasākumus savlaicīgas veselības aprūpes nodrošināšanai klientiem ilgstošas sociālās aprūpes institūcijās | VM | LM, NVD, ilgstošas sociālās aprūpes institūcijas | Līdz 31.12.2021. | **Jauns** |
| 7.2. | Piesaistīt finansējumu veselības punktu izveidei valsts un pašvaldību ilgstošas sociālās aprūpes institūcijās un tajās institūcijās, kuras nodrošina ilgstošas sociālās aprūpes un sociālās aprūpes pakalpojumus uz līguma, kas noslēgts ar valsti vai pašvaldību, pamata, veselības aprūpes pakalpojumu pieejamības sekmēšanai personām ar smagiem un ļoti smagiem funkcionāliem traucējumiem | LM | VM, VI, ilgstošas sociālās aprūpes institūcijas | Līdz 31.12.2021. | **Jauns** |
| 7.3. | Uzlabot sadarbību ar ģimenes ārstiem, t.sk. izstrādāt sadarbības algoritmu veselības aprūpes pakalpojumu nodrošināšanai klientiem ilgstošas sociālās aprūpes institūcijās | VM | Ilgstošas sociālās aprūpes institūcijas | Līdz 31.12.2021. | **Jauns** |
| 7.4. | Nodrošināt atlīdzības palielinājumu ilgstošas sociālās aprūpes institūciju darbiniekiem | LM | Ilgstošas sociālās aprūpes institūcijas | 2022. gads un turpmāk ik gadu | **Jauns**  LM ir sagatavojusi priekšlikumus SAC darbinieku sastāvā un atlīdzībā, iesniedzot prioritārā pasākuma pieteikumu vidējam termiņam “Atalgojuma paaugstināšanai ilgstošas sociālās aprūpes un sociālās rehabilitācijas institūcijās”.  Plānotās izmaiņas SAC personāla sastāvā un atalgojumā no 01.01.2022.:   * Aprūpētāja, kurš atbilst 3.kategorijai, mēnešalga nodrošināta 608 euro; * Ieviests jauns amats “vecākais aprūpētājs”[[13]](#footnote-13); * Vecākais aprūpētājs tiek klasificēts 39.saimes IIA līmenī, attiecīgi piemērojama 4.mēnešalgu grupa[[14]](#footnote-14), 3. kategorijai maksimālā mēnešalga 705 euro; * Piemaksas par darbu, kas saistīts ar īpašu risku, aprūpētājiem un vecākajiem aprūpētājiem nodrošinātas 25% apmērā[[15]](#footnote-15).   Izmaiņas atalgojumā paredz, ka aprūpētājam neatkarīgi no SAC, kurā tas ir nodarbināts, atalgojums par pilnu slodzi tiek nodrošināts 608 euro un 25% piemaksa par darba, kas saistīta ar īpašu risku. Faktiski tas nozīmē, ka lielāko atalgojuma pieaugumu saņems SAC, kas ir pašvaldības dibināts vai tam ir noslēgts līgums ar pašvaldību par pakalpojuma sniegšanu, jo šajos SAC ir novērojams, ka aprūpētājs saņem valstī noteikto minimālo mēnešalgu, t.i. 500 euro mēnesī un, vidēji ne vairāk kā, 5% piemaksu par darbu, kas saistīta ar īpašu risku.  Izmaiņas atalgojumā paredz ne tikai nodrošināt aprūpētājiem vienādu atalgojumu neatkarīgi no SAC, kurā tas ir nodarbināts, bet ieviest SAC jaunu amatu – vecākais aprūpētājs. Vecākais aprūpētājs ir persona, kas ir ieguvusi aprūpētāja izglītību.  Minētās izmaiņas SAC atlīdzībā ir iekļautas LM Prioritārā pasākuma pieteikumā vidējam termiņam “Atalgojuma paaugstināšanai ilgstošas sociālās aprūpes un sociālās rehabilitācijas institūcijās”  Papildus nepieciešamais finansējums:  2022. gadā 9.9 milj. euro  2023. gadā 10.5 milj. euro  2024. gadā *(un turpmāk ik gadu)* 12.0 milj. euro. |
| 7.5. | Digitalizēt ilgstošas sociālās aprūpes institūciju klientu aprūpes procesu | LM | Ilgstošas sociālās aprūpes institūcijas | Līdz 31.12.2027. | **Jauns**  Pasākums iekļauts ES struktūrfondu 2021. – 2027.gada plānošanas perioda SAM 1.3.1. (IKT) ietvaros, paredzot:  1. LM informācijas sistēmas SPOLIS attīstību un sociālās aprūpes digitalizāciju  Finansējums: 3,2 milj. euro  Rezultāts: izveidota koplietošanas platforma “e-aprūpe” valsts/pašvaldību/komersantu pakalpojumu sniedzējiem  Projektu veido divas daļas, kas ir būtiskas sistēmas nākotnes attīstībai:   1. IS SPOLIS pārbūve, atbilstoši VARAM noteiktajai jaunajai mērķarhitektūrai; 2. Ilgstošās sociālās aprūpes institūciju (VSAC, pašvaldību un privāto) darba digitalizācija, klienta statusa monitorings (klienta lieta, t.sk., ārstniecības dati), sociālā rehabilitācija, koplietošanas platforma “e-aprūpe” (aprūpe institūcijās, gan aprūpe mājās)   2. Valsts datu analītikas un statistikas koplietošanas platforma (LabIS)  Finansējums: VARAM īstenota projekta ietvaros, partnerattiecības ar VARAM.  Rezultāts: Labklājības nozares datu analītikas platformas un valsts datu analītikas kompetenču centra spēju attīstība (14 labklājības nozares statistikas datu kopas koplietošana valsts pārvaldē)  Projekts tiek iniciēts no VARAM kā valsts mēroga pasākums ar mērķi - (DAGRS) “Personas pārvaldītu datu aprites ieviešana”. Īstenošanā paredzēta cieša sasaite ar VARAM vadīto koplietošanas projektu, kura ietvaros tiks valsts līmenī izstrādāta datu apmaiņa starp sistēmām modulārā veidā caur vienotu platformu (nevis pa tiešo sistēma-sistēma), tādējādi iestrādājot Vispārīgās **datu** aizsardzības regulas (General Data Protection Regulation)[[16]](#footnote-16) prasību ievērošanu un uzraudzību. |

1. Apstiprināts ar Ministru kabineta 2021. gada 3. februāra rīkojumu Nr. 66 (prot. Nr. 9 3. §) [↑](#footnote-ref-1)
2. Rīcības plāns pieejams <http://tap.mk.gov.lv/mk/tap/?pid=40497401>, informatīvais ziņojums "Par Rīcības plānā Covid-19 izplatības ierobežošanai ilgstošas sociālās aprūpes un sociālās rehabilitācijas institūcijās noteikto uzdevumu izpildi laika periodā no 06.02.2021. līdz 26.02.2020." pieejams <http://tap.mk.gov.lv/lv/mk/tap/?pid=40499040> [↑](#footnote-ref-2)
3. Piemēram, noteikt starpinstitūciju sadarbības koordinatorus operatīvai informācijas apmaiņai par aktuālāko situāciju Covid-19 ierobežošanas pasākumu nodrošināšanā ilgstošas sociālās aprūpes institūcijās, noteikt kārtību operatīvas informācijas apmaiņai starp visiem iesaistītajiem, tai skaitā izveidojot kopīgiem paziņojumiem vienotu e-pasta adresi, ieviest informatīvo tālruni un vienotu e-pasta adresi: covid19@lm.gov.lv informācijas sniegšanai (anonīmi, ja nepieciešams) par Covid-19 epidemioloģisko prasību neievērošanu ilgstošas sociālās aprūpes institūcijās, izstrādāt ieteikumus ilgstošas sociālās aprūpes institūciju klientu veselības stāvokļa novērtēšanai un reaģēšanai uz stāvokļa pasliktināšanos (t.sk. izstrādāt veidlapu - Informācija par Ilgstošas sociālās aprūpes un sociālās rehabilitācijas institūcijas klienta veselības stāvokli (iesniegšanai slimnīcā, kurā nogādāts klients)) u.c. [↑](#footnote-ref-3)
4. <https://www.spkc.gov.lv/lv/jaunums/dati-pierada-vakcinacijai-ir-augsta-efektivitate-un-samazinats-risks-saslimt> [↑](#footnote-ref-4)
5. skat. info LM tīmekļa vietnē <https://vspmis.lm.gov.lv/Public/PublicetsPakalpojums> [↑](#footnote-ref-5)
6. Saskaņā ar Sociālo pakalpojumu un sociālās palīdzības likumā noteikto - ilgstošas sociālās aprūpes un sociālās rehabilitācijas pakalpojums institūcijā nodrošina personai, kura vecuma vai veselības stāvokļa dēļ nespēj sevi aprūpēt, mājokli, pilnu aprūpi un sociālo rehabilitāciju [↑](#footnote-ref-6)
7. Ilgstošas sociālās aprūpes institūciju sniegtā informācija uz 01.08.2021. [↑](#footnote-ref-7)
8. Piem. VSAC “Latgale” filiālē “ Litene” no 151 saslimušā tikai 21 klients bija ar simptomātiku, kas raksturīga saaukstēšanas slimībām, starp tiem 2 stacionēti [↑](#footnote-ref-8)
9. <https://www.vm.gov.lv/lv/prioritari-vakcinejamo-personu-grupas> [↑](#footnote-ref-9)
10. <https://likumi.lv/ta/id/315278-covid-19-infekcijas-izplatibas-parvaldibas-likums> [↑](#footnote-ref-10)
11. <https://www.lm.gov.lv/lv/socialas-aprupes-iestadem> [↑](#footnote-ref-11)
12. Skat. <https://www.vi.gov.lv/lv/ieteikumi-arstniecibas-iestadem> [↑](#footnote-ref-12)
13. prasība – amata pienākumu izpildei, iegūta speciāla izglītība [↑](#footnote-ref-13)
14. Ministru kabineta 2010.gada 30.novembra noteikumi Nr.1075 “Valsts un pašvaldību institūciju amatu katalogs”; [↑](#footnote-ref-14)
15. Ministru kabineta 2013.gada 29.janvāra noteikumi Nr.66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” [↑](#footnote-ref-15)
16. <https://eur-lex.europa.eu/legal-content/LV/TXT/?uri=celex%3A32016R0679> [↑](#footnote-ref-16)